พอดีว่าเดือนนั้นของผญประจำเดือนยังไม่มาแต่ผมเอาของผมไปถูแล้วโดนนางกลัวว่าจะท้องผมก้เลยไปซื้อยาคุมฉุกเฉินให้กิน นางกินภายใน12ชม.เม็ดที่สองก้กินหลังจากครบ12ชม.ตามไปอยากทราบว่าจะท้องไหมคับ
สวัสดีค่ะ การใช้อวัยวะเพศถูกันภายนอกนั้น ไม่ได้ทำให้เกิดการตั้งครรภ์ได้ค่ะ ดังนั้น จึงไม่ควรทานยาคุมฉุกเฉินไปโดยไม่จำเป็นค่ะส่วนในกรณีที่มีการสอดใส่ ก็จะมีโอกาสตั้งครรภ์ได้ และหากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาร 95%และเมื่อทานยาคุมฉุกเฉินไป 1 สัปดาห์ อาจมีเลือดออกจากช่องคลอดได้จากผลของยา หรืออาจไม่มีก็ได้ ส่วนประจำเดือน ก็อาจมาช้ากว่ากำหนดได้ค่ะหากจะมีเพศสัมพันธ์ และกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ไม่ควรใช้ยาคุมฉุกเฉินเป็นประจำโดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ